Diari Oficial de la Generalitat Valenciana


Sumari del DOGV 6008, del 07-05-2009 (2009/4891)

RESOLUCIÓ de 22 d'abril de 2009, de la consellera d'Agricultura, Pesca i Alimentació, per la qual s'establix la convocatòria per a l'any 2009 de les ajudes destinades a la promoció de noves tecnologies en maquinària i equips agraris.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6008

Data del DOGV
:   07-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4891


Data del document
:   22-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * modernització de l'explotació agrària
    * equip agrícola
    * mecanització agrària
    * ajuda a l'agricultura

RESOLUCIÓ de 22 d'abril de 2009, de la consellera d'Agricultura, Pesca i Alimentació, per la qual s'establix la convocatòria per a l'any 2009 de les ajudes destinades a la promoció de noves tecnologies en maquinària i equips agraris. [2009/4891]  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressupostos, en estos moments la Llei 17/2008, de 29 de desembre, de la Generalitat Valenciana, de Pressupostos per a l'exercici 2009.  
Este règim d'ajudes complix les disposicions dels articles 87 i 88 del Tractat, i ha sigut autoritzat per la Comissió amb data 30 de setembre de 1992 amb el número d'ajuda N 324/1992, autorització que ha sigut modificada amb data 30 d'abril de 2007 i 22 de maig de 2007, amb els números d'ajuda N96/1997 i N259/2006, respectivament.   
Les quanties màximes establides en esta resolució es podran incrementar per la dotació extraordinària prevista en el Pla d'impuls dels sectors productius de la Generalitat Valenciana, en aplicació de les mesures que es dicten a l'empara dels articles 17b i 18.1 del Decret Llei 1/2009, de 20 de febrer.  
Per això, vista la proposta de la directora general de Producció Agrària i en l'exercici de les funcions que tinc atribuïdes, resolc:  
Apartat primer  
Establir l'import global màxim per a la resolució d'expedients de la convocatòria de l'exercici 2009, en relació amb l'Orde de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris (BOE núm. 52, de 2 de març de 1993), i l'Orde de 29 de juliol de 2005, de la Conselleria d'Agricultura, Pesca i Alimentació, per a l'aplicació a la Comunitat Valenciana de l'Orde Ministerial de 19 de febrer de 1993 (DOGV núm. 5063, de 3 d'agost de 2005).   
Aplicació pressupostària:  
46.35.08.8281  
Programa 714.20, Foment i Garantia Agrària  
Capítol 7  
Línia T0180  
Import global màxim de 621.332 euros. Esta dotació es veurà incrementada en un import addicional de 900.000 euros, crèdit no disponible en el moment de la convocatòria, però la disponibilitat del qual dependrà de les generacions que vagen realitzant-se per mitjà de finançament del Ministeri de Medi Ambient, Medi Rural i Marí, de conformitat amb el que s'establix en l'article 58 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Apartat segon  
El termini de presentació de sol·licituds per a l'any 2009 serà d'un mes comptador des de l'endemà de la publicació d'esta convocatòria.  
Les sol·licituds podran efectuar-se als llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Apartat tercer  
En l'Orde de 29 de juliol de 2005, per a l'aplicació a la Comunitat Valenciana de l'Orde Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris, modificada per mitjà de l'Orde de 28 de juny de 2006, de la Conselleria d'Agricultura, Pesca i Alimentació, s'establix en l'article 4.2 que el Pla d'Innovació Tecnològica es publicarà juntament amb l'import global màxim que ha de finançar les ajudes de cada exercici. D'acord amb això, s'aprova el Pla d'Innovació Tecnològica per a l'exercici 2009, amb la relació de maquinària i equips subvencionables que s'indiquen en l'annex I.  
Apartat quart  
En relació amb la competència per a resoldre, caldrà ajustar-se al que es preveu en el Decret 121/2007, de 27 de juliol, del Consell, i a les delegacions efectuades per mitjà de la Resolució de 16 de gener de 2008 (DOCV núm. 5697, de 06.02.2008).   
En compliment de l'article 3.6 del Reglament (CE) número 794/2004, figurarà en cada resolució de concessió que este règim d'ajudes ha sigut autoritzat per la Comissió, en data 30 de setembre de 1992, amb el número d'ajuda N 324/1992, autorització que ha sigut modificada en data 30 d'abril de 2007 i 22 de maig de 2007, amb els números d'ajuda N96/1997 i N259/2006, respectivament.  
Tenint en compte l'articule 59.6b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el supòsit que resulte aplicable l'article 8.4 de l'Orde de 29 de juliol de 2005, podrá efectuar-se la publicació substitutiva de la notificació en el DOCV. La publicació s'ajustarà a l'article 60.2 de la llei esmentada i, a més, la publicació complirà l'article 18 de la Llei 38/2003, de 17 de novembre, General de Subvencions, per la qual s'inserirà la relació de perceptors durant el mes següent a cada trimestre natural, amb la identificació d'estos, segons el que es preveu sobre això en l'article 30.3b del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Apartat cinqué  
El règim de recursos que és procedent és el recurs de reposició, que es pot interposar en el termini d'un mes davant de la consellera, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions dels articles 10 i 46 de la Llei de Jurisdicció Contenciosa Administrativa.  
València, 22 de abril de 2009.- La consellera d'Agricultura, Pesca i Alimentació: Maritina Hernández Miñana.  
Pla d'innovació tecnològica i barem  
1. Tecnificació de les faenes de sembra i plantació en cultius hortofructícoles, de plantes aromàtiques, etc.  
Barem: 2 punts.  
1.1. Sembradores directes.  
1.2. Equips d'anivellament amb làser i desempedregadores.  
1.3. Trasplantadores.  
1.4. Equips combinats de sembra i preparació del terreny.  
1.5. Equips multifuncionals per a la preparació del terreny en la sembra de l'arròs.  
1.6. Equips especials de birbada entre línies de cultius.  
2. Millora de les instal·lacions dels hivernacles i planters destinats a producció hortofructícola.  
Barem: 4 punts.  
2.1. Equips especials de tractaments i fertirrigació.  
2.2. Equipament automàtic per a hivernacles.  
2.3. Sembradores de precisió.  
2.4. Barrejadores de substrats.  
2.5. Lligadores i altres equips de faenes connexes.  
3. Mecanització de la col·locació i la recollida de proteccions plàstiques  
Barem: 4 punts.  
3.1. Equips combinats per a trasplantament i encoixinament.  
3.2. Maquinària per a la recollida i la recuperació de plàstics.  
3.3. Maquinària per a la col·locació de plàstics.  
4. Distribució i manipulació de productes fitosanitaris, adobs i esmenes  
Barem: 6 punts.  
4.1. Aplicadors enterradors de fems, composts i fangs.  
4.2. Nous equips de tractaments fitosanitaris.  
4.3. Nous equips d'aplicació d'herbicides.  
4.4. Nous equips de distribució de fertilitzants minerals.  
4.5. Emmagatzemament i distribució d'adobs líquids.  
4.6. Equips autopropulsats per a adobament i tractaments en el cultiu de l'arròs.  
5. Mecanització de les faenes de poda i formació de la planta  
Barem: 6 punts.  
5.1. Equips de poda automàtica.  
5.2. Recollidores i trituradores de restes de poda de fruiters, cítrics, vinya, etc.  
5.3. Lligadores i altres equips per a formació d'emparrats i faenes connexes.  
6. Recol·lecció mecanitzada de productes agrícoles  
Barem: 6 punts.  
6.1. Veremadores i remolcs especials.  
6.2. Recol·lectores d'hortalisses.  
6.3. Arrancadores i plataformes auxiliars.  
6.4. Equips de recol·lecció en cultius llenyosos i herbacis: plataformes, vibradors, recollidors pneumàtics, netejadores, eixugadores, peladores, carretons, elements d'ajuda a la paletització i equips de mesurament del moment òptim de recol·lecció.  
6.5. Segadores lligadores de plantes aromàtiques.  
6.6. Recol·lectores adaptades a hivernacles.  
7. Subministrament de combustible per a usos agrícoles en zones desfavorides  
Barem: 2 punts.  
7.1. Equipament automàtic per a distribució i subministrament de gasoil agrícola.  
8. Altres  
Barem: 2 punts.  
8.1. Plataformes per al transport per carretera de la maquinària emprada en diversos cultius.  
8.2. Maquinària per a l'adequació de les conduccions d'aigua de reg.  
8.3. Equips per a destrucció i incorporació al sòl de les restes de collites i cultius.  
8.4. Carregadores telescòpiques.  
8.5. Altres tipus de maquinària que complisca els fins d'este pla d'innovació a criteri de l'òrgan competent amb un informe tècnic previ.